မႃႇၼ

ၶႃႈယိင်းဢမ်ႇၸႂ်ႈၵူၼ်းမီးၸႂ်မႃႇၼယႂ်ႇ ၽႅၼ်သုင် ၵူၺ်းၵႃႈ မႃႇၼ ဢၼ်ပဵၼ် ၸွႆႈထိင်းသ​ရေႇ ၼၢင်းယိင်းၵေႃႉၼိုင်ႈ ၼၼ်ႉ ၶႃႈမီးယူႇဢိူဝ်ႈ ။ ၶႃႈယိင်းဢမ်ႇၸႂ်ႈၵူၼ်းၸႂ်လမ်ဢွၵ်ႇတေႃးသ ငၢႆႈတေႃႇပိူၼ်ႈငၢႆႈ ၵူၺ်းၵႃႈ သင်ႁဵတ်းပူၼ်ႉလိူဝ် ထိုင်တီႈယိူၼ်ႉဢမ်ႇလႆႈၸိုင် ၵၢင်ၸႂ်တေဢမ်ႇ ယၵ်ႉတူၺ်းၶိုၼ်းသေပွၵ်ႈၼၼ်ႉတႄႉ မီးဢိူဝ်ႈ ။ ၸႂ်တိတ်းႁွႆႈ တီႈၼိူဝ်ၵူၼ်းသေၵေႃႉꧦၼၼ်ႉ မေႃမီးယူႇဢိူဝ်ႈ ၵူၺ်းၵႃႈ သင်ဝႃႈ ၵူၼ်းၵေႃႉ ၼၼ်ႉဢမ်ႇၸႂ်ႈ တွၼ်ႈတႃႇႁဝ်းၸိုင် တႃႇတေ ၸွမ်းသုၵ်ႉယုင်ႈတိုတ်ႉၸၼ် ဢွၼ်ႈဝွၼ်းၼၼ်ႉ ၶႃႈယိင်းဢမ်ႇမေႃ ။ ၸႂ်ႁၵ်ႉဢၼ်မၼ်ႈၵိုမ်းၼၼ်ႉ မ​ီးဝႆႉယူႇဢိူဝ်ႈ ၵူၺ်းၵႃႈ သင်ထုၵ်ႇႁဵတ်းႁၢႆႉၼမ်ႉၸႂ်တီႈၵၼ် ၸိုင် လွင်ႈယုမ်ႇယမ်ၼၼ်ႉ မေႃမူတ်းသဵင်ႈၵႂႃႇ ၵမ်းလဵဝ်ဢိူဝ်ႈ ။ မၢင်ပွၵ်ႈမၢင်လႂ်မေႃယူႇမူၼ်ႈꧦသိူဝ်းꧦၸွမ်းၼႂ်း ၽုင်ဢူၺ်းၵေႃႉဢူၺ်းသႄႈဢိူဝ်ႈ ၵူၺ်းၵႃႈ ဢမ်ႇၸႂ်ႈၵူၼ်းႁူဝ်ႈလူဝ်ႈႁႃႈလႃႈ ဢမ်ႇမေႃထိင်း သ​ရေႇၼင်ႇၵဝ်ႇၼႃႈ ။ ဢမ်ႇၸႂ်ႈဝႃႈၶႂ်ႈႁဵတ်းတူဝ်ပဵၼ်ၵူၼ်းႁူဝ်ၶႅင် ၵတ်ႉၶႅၼ်ႇ တႃႇတေၸုၵ်းမၼ်ႈလႆႈၼိူဝ်ၶႅင်ႈၶႃ ၸဝ်ႈၵဝ်ႇၼၼ်ႉၶတ်းၸႂ်ယူႇဢိူဝ်ႈ ။ ဢမ်ႇလႆႈၶႂ်ႈပဵၼ် ၵူၼ်းႁၢင်ႈလီၶိုတ်းၵၢပ်ႈ ၶိုတ်းပၢၼ်တႃႇမီးတၢင်းယၢမ်ႈႁၢင်ႈလီၼၼ်ႉ ၶတ်းၸႂ်ၽိုၵ်းယၢမ်ႈဢိူဝ်ႈ ။ ဢမ်ႇၸႂ်ႈဝႃႈဢမ်ႇမေႃၸဵပ်းသႅပ်ႇ ယွၼ်ႉဢမ်ႇ ၶႂ်ႈႁႂ်ႈပိူၼ်ႈႁၼ် လွင်ႈဢူၼ်ႈဢွၼ်ႇလႄႈဢူတ်း ယိူၼ်ႉ ၵဵပ်းသိမ်းဝႆႉၵေႃႉလဵဝ်ၵူၺ်း ။ ဢမ်ႇယၢမ်ႈႁၼ်ထိုင်ငိုၼ်းၶမ်းၶဝ်မွင်းပႂ်ႉ ၵူၼ်းမၢင်ၵေႃႉ သင်မီးၵေႃႉဢၼ်သိုဝ်ႈယူဝ်း ယုမ်ႇယမ်တမ်းၸႂ်ၵၼ်လႆႈၵေႃႈပေႃးယဝ်ႉ ။ သင်ပိုတ်ႇၼေၸႂ်ႁၵ်ႉ တီႈမၼ်းၼမ်ပူၼ်ႉ တီႈၸိုင် ၵူဝ်လႆႈထုၵ်ႇတၢင်းထၢင်ႉလဵၵ်ႉလႄႈ ႁဵတ်းၵႅင်ႈဢဝ်မႃႇၼ​ႁေႉဝႆႉၵူၺ်း ။ သင်မီးလွင်ႈၵဵင်ၸႂ်ၼမ်ပူၼ်ႉတီႈ တီႈၵူၼ်း မၢင်ၵေႃႉၸိုင် တေထုၵ်ႇတၢင်းၶဝ်ယဵပ်ႇယၢၼ် ဢမ်ႇဝႆႉၵႃႈၶၼ်လႄႈ မၢင်ပွၵ်ႈမၢင်လႂ် လႆႈမီးၸႂ်မႃႇၼမႃးဢိူဝ်ႈ ။ ၼပ်ႉယမ်ထိုင် ၽူႈပၼ်ႁႅင်းလူဢၢၼ်ႇ ၵူႈၵေႃႉယူႇၶႃႈ။ မွၵ်ႇႁၢမ်းဢၢႆ ( ဝဵင်းသဝ်ႁိၼ် ) _______________________ 10 . 8 . 2019 ဝၼ်းသဝ် 📄💟